Николай Лилиев
В ранната вечер без звук…

chitanka.info

В РАННАТА вечер без звук

ято подгонени птици

дружно отлитат на юг.

Сплитат се в сребърни жици

ято подгонени птици.

В ранната вечер следя

техния шеметен полет,

тяхната лека бразда.

Бяга и моята пролет

с техния шеметен полет.

Що ми остава? Без сън

в горка притома да чакам

техния пролетен звън.

Що ми остава? Всред мрака

в горка притома да чакам.

1921

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.